बेनगाज़ी
बेनगाज़ी या बेंगाज़ी (अरबी: بنغازي बंगाज़ी) लीबिया का दूसरा सबसे अधिक आबादी वाला शहर और सिरेनेइका क्षेत्र में सबसे बड़ा शहर है। लिबिया में भूमध्य सागर पर स्थित बंदरगाह के रूप में बेनगाज़ी, त्रिपोली के साथ संयुक्त रूप से राजधानी के है, जोकि संभवतः राजा और सेनुसी शाही परिवार के त्रिपोलिटानिया की बजाय साइरेनिका से जुड़े होने के कारण था। यह शहर राष्ट्रीय संक्रमणकालीन परिषद की अस्थायी राजधानी भी थी। बेनगाज़ी में आमतौर पर राष्ट्रीय राजधानी शहर में होने वाले संगठन, जैसे कि देश की संसद, राष्ट्रीय पुस्तकालय, और लीबिया एयरलाइंस के मुख्यालय, राष्ट्रीय एयरलाइन और नेशनल ऑयल कॉर्पोरेशन आदि संस्थान स्थित है। जिसके कारण बेनगाज़ी और त्रिपोली और साइरेनाका और ट्रिपोलिटानिया के बीच प्रतिद्वंद्विता और संवेदनशीलता का निरंतर वातावरण बना रहता है। 2006 की जनगणना के अनुसार यहाँ की जनसंख्या 670,797 थी। 15 फरवरी 2011 को, शहर में मुअम्मर गद्दाफी की सरकार के खिलाफ विद्रोह हुआ। विद्रोह 17 फरवरी तक बेदा, टोब्रुक, अजदाबिया, पूर्व में अल मर्ज और पश्चिम में ज़िन्तिया, जवाया तक फैल गया, जो गद्दाफी शासन के अंत का कारण बना। बेंगाजी पर 21 फरवरी को गद्दाफी के विरोधियों ने अपने कब्जें में ले लिया, और राष्ट्रीय संक्रमण परिषद की स्थापना की। 19 मार्च को शहर, लीबिया गृहयुद्ध के क्रांतिकारी परिवर्तन का स्थल बना, जब लीबिया सेना ने बेनगाज़ी पर हमला करके एनटीसी के खिलाफ निर्णायक जीत हासिल करने का प्रयास किया, लेकिन उसे स्थानीय प्रतिरोध और फ्रांसीसी वायु सेना के हस्तक्षेप से वापस लौटने पर मजबूर कर दिया गया।